Vittorio Brambilla

Vittorio Brambilla (11. marraskuuta 1937 Monza, Italia – 26. toukokuuta 2001 Camparada di Lesmo, Italia) oli italialainen kilpa-ajaja ja F1-kuljettaja.

Uran alku
Vittorio Brambilla aloitti moottoriurheilijan uransa 1957 moottoripyörällä ja saavutti seuraavana vuonna Italian kansallisen mestaruuden. Hän oli jo aiemmin ajanut jonkin verran kartingia ja toiminut mekaanikkona veljelleen Tino Brambillalle (Tino osallistui Formula 1-kausille 1960-luvulla, mutta karsiutui ulos kilpailuista aika-ajoissa).  Vuonna 1968 Vittorio Brambilla siirtyi Formula 3 -sarjaan, jossa voitti Italian mestaruuden 1972. Hän eteni Formula 2 -sarjaan vuonna 1970, jossa voitti useita osakilpailuja (vaikkakin useita moottoreita ja autonkoreja hajosi hänellä tämän sarjan aikana) ja palkattiin lopulta Formula ykkösiin Marchin talliin 1974.

Formula 1
Brambillan ensimmäinen kausi F1:ssä sujui ilman mainittavampaa menestystä. Kausi 1975 sujui paremmin, kun Brambilla lähti ensimmäistä kertaa Ruotsin GP:hen paalupaikalta (tosin keskeytti kilpailun). Hänen tähtihetkensä osui vuoden 1975 Itävallan GP:hen, jossa hän voitti rankkasateessa ajetun ja puolivälissä keskeytetyn kilpailun kaikkien, myös itsensä, yllätykseksi. Voittoa varjosti nolo kolari heti maalilinjan jälkeen. Kun Brambilla näki ruutulipun liehuvan ja tajusi voittaneensa, hän innostui ja tuuletti molemmin käsin, jolloin hän menetti autonsa hallinnan. March iskeytyi radan betonireunaan ja romuttui pahoin. Itävallan voitto, josta Brambilla sai puolet normaalimittaisen GP:n voittopisteistä, oli italialaisen ainoa palkintosijoitus koko uran aikana. Hän voitti tosin samalla kaudella Formula 2 -kilpailun Vallelungassa. Hän ajoi kaikkiaan 79 GP:tä ja keräsi niistä yhteensä voiton, paalupaikan, kilpailun nopeimman kierroksen sekä 15,5 MM-pistettä. Viimeinen kausi March-tallissa meni Hollannin GP:n kuudetta sijaa lukuun ottamatta usein keskeytysten puolelle ja parempaa menestystä tuli F1-sarjan ulkopuolisista Brands Hatchin sekä Silverstonen kilpailuista, joissa oli neljäs ja toinen. Siirto kaudeksi  Surtees-talliin oli jälleen uusi pettymys Belgian GP:n neljättä sijaa lukuun ottamatta. Samana vuonna hän ajoi urheiluautoja Alfa Romeon joukkueessa voittaen tallin T33SC/12 -autolla neljä kertaa, joilla varmisti tallille urheiluautojen MM-tittelin.

Uran hiipuminen
Brambilla loukkaantui vaikeasti Monzan GP:ssä 1978 sattuneessa onnettomuudessa, joka vaati ruotsalaiskuljettaja Ronnie Petersonin hengen. Monzan onnettomuus sai alkunsa, kun lähettäjät antoivat lähtöluvan jo siinä vaiheessa kun osa autoista oli vielä lipumassa lähtöruutuihinsa lämmittelykierroksen päätteeksi. Niinpä muun muassa Brambilla, joka starttasi viimeisestä ruudusta, sai lentävän lähdön. Startissa Riccardo Patresen Arrows kosketti James Huntin McLarenia ja tämä puolestaan tönäisi Petersonin Lotusta, joka pyörähti radalla. Brambilla rysäytti Surteesillaan päin Petersonin ajokkia, joka leimahti liekkeihin. Lääkintähenkilökunta tutki ensimmäisenä Brambillan, jolla uskottiin olevan vakava päävamma, ja lennättivät tämän lääkintähelikopterilla sairaalaan. Lääkintähenkilökunnan kuljettaessa Petersonin myöhemmin sairaalaan tällä todettiin 27 murtumaa ja leikattiin, mutta kuoli seuraavana päivänä leikkauksesta ja onnettomuudesta tulleisiin sivuoireisiin. Kaikkiaan tässä lähtökolarissa, joka kuuluu F1-historian pahimpiin, oli osallisena kymmenen autoa, niistä kuusi jäi lähtösuoralle.

Brambilla toipui vammoistaan ja palasi myöhemmin radalle, mutta ei ollut entisensä kaltainen ja autokalusto oli suorituskyvyltään heikompitehoista. Hän ajoi vuosina – viisi kilpailua Alfa Romeolla ennen kuin vetäytyi F1:stä. Hän kuoli sydänkohtaukseen 63-vuotiaana vuonna 2001 puuhaillessaan puutarhassaan.

Brambilla tunnettiin kuljettajien keskuudessa lempinimellä "Monzan Gorilla", koska hän oli fyysiseltä olemukseltaan vahva ja hänen ajotyylinsä oli raskaasti renkaita kuluttavaa sekä muita kilpailijoita uhkaavaa.

F1-kaudet, pisteet, sijoitukset
 1974 (March): 1 MM-piste, sijoitus MM-sarjassa 20:s
 1975 (March): 6,5 pistettä, sijoitus 11:s
 1976 (March): 1 piste, sijoitus 19:s
 1977 (Surtees): 6 pistettä, sijoitus 16:s
 1978 (Surtees): 1 piste, sijoitus 19:s
 1979 (Alfa Romeo): 0 pistettä, sijoitus -
 1980 (Alfa Romeo): 0 pistettä, sijoitus -

Formula 1-tulokset
Lihavoitu merkitsee paalupaikkaa ja kursivoitu kilpailun nopeinta kierrosta.
 Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet  Beta Tools / March Engineering March 741 Cosworth V8 ARG BRA RSA10 ESPDNS BEL9 MONKesk. SWE10 NED10 FRA11 GBRKesk. GER13 AUT6 ITAKesk. CANDNQ USAKesk. 20. 1  Beta Team March March 741 Cosworth V8 ARG9 BRAKesk. 11. 6,5 March 751 RSAKesk. ESP5‡ MONKesk. BELKesk. SWEKesk. NEDKesk. FRAKesk. GBR6 GERKesk. AUT1‡ ITAKesk. USA7  Beta Team March March 761 Cosworth V8 BRAKesk. RSA8 USWKesk. ESPKesk. BELKesk. MONKesk. SWE10 FRAKesk. GBRKesk. GERKesk. AUTKesk. NED6 ITA7 CAN14 USAKesk. JPNKesk. 19. 1  Beta Team Surtees Surtees TS19 Cosworth V8 ARG7 BRAKesk. RSA7 USWKesk. ESPKesk. MON8 BEL4 SWEKesk. FRA13 GBR8 GER5 AUT15 NED12 ITAKesk. USA19 CAN6 JPN8 16. 6  Beta Team Surtees Surtees TS19 Cosworth V8 ARG18 BRADNQ RSA12 USWKesk. 19. 1 Surtees TS20 MONDNQ BEL13 ESP7 SWEKesk. FRA17 GBR9 GERKesk. AUT6 NEDDSQ ITAKesk. USA CAN  Autodelta Alfa Romeo 177 Alfa Romeo F12 ARG BRA RSA USW ESP BEL MON FRA GBR GER AUT NED ITA12 - 0 Alfa Romeo 179 CANKesk. USADNQ  Marlboro Team Alfa Romeo Alfa Romeo 179 Alfa Romeo V12 ARG BRA RSA USW BEL MON FRA GBR GER AUT NEDKesk. ITAKesk. CAN USA - 0
‡ = Kilpailusta ajettiin alle 75 % ja pisteet puolitettiin.

Lähteet

Aiheesta muualla
 GrandPrix.com / Brambilla

Luokka:Italialaiset Formula 1 -kuljettajat
Luokka:Vuonna 1937 syntyneet
Luokka:Vuonna 2001 kuolleet